# bleuñv
## Brezhoneg
### Etimologiezh

    Testeniekaet e henvrezhoneg bloduu.
    Meneget er C'hatolikon bleuzu, bleuzff.
    Kar d'an unanderioù blawd e krenngembraeg, bleujenn e kerneveureg ha bláth en iwerzhoneg.
    Deuet eus ur ger keltiek *blātus « bleuñvenn », anv-verb deveret eus ar wrizienn indezeuropek *bʰleh₃-, heñvel ouzh bloem e nederlandeg ha flōs e latin.
| Indezeuropeg | Henamzer uhel Kentkeltiek h.a. | Henamzer Predeneg h.a. | Krennamzer uhel Henvrezhoneg h.a. | Krennamzer izel Krennvrezhoneg h.a. | Amzerioù modern Brezhoneg h.a. | Yezhoù all |
| *bʰleh₃-$^{(en)}$ | *blātus$^{(en),}$ | *blọd$^{(en)}$ | bloduu | bleuzu, bleuzff | bleuñv |
| | | | blodon | | bleujen | Kerneveureg |
| | | | anu | blawd, blawt | blawd, blodyn | Kembraeg |
| | | blātunā (Blātumagos) | | | belladone | Galianeg |
| | | | bláth | | bláth [iwerz.] | Gouezeleg |

### Anv-kadarn

bleuñv /blœ̃w/ strollder gourel (unanderenn : bleuñvenn)
* (Louzawouriezh) Rannoù eus ar plant, livet flamm, stummet brav ha frondus darn anezho, zo an organoù gouennañ enno.
** Dinec'h e oant diwarbenn madou ar bed kerkoulz ha diwarbenn o oad a gerze, a zoug e gamm, ker goustadik hag ar ster vihan e-touez bleuñv ar prad. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 55.)
** dont en e vleuñv: dont d'ober bleuñv
*** Pa deuio an ed en o bleuñ. — (Jules Gros, Le trésor du breton parlé Deuxième Partie, 1970, p. 52.)
* (diwar-benn an diedoù) Foue a laka ur groc'henenn da grouiñ war-c'horre al liñvennoù alkoolek pe sukret, hep o lakaat e go koulskoude.
* (Mezegiezh) Amzerioù, mizioù (diwar-benn ar merc'hed).
* (dre skeudenn-lavar) Mare gwellañ, lodenn wellañ.

#### Gerioù heñvelster

* (rannoù eus ar plant) : bleunioù, boked, fleur
* (mare gwellañ, lodenn wellañ) : begenn

#### Deveradoù

* bleuñvadeg
* bleuñvadur
* bleuñvadurezh
* bleuñveg
* bleuñvek
* bleuñvell
* bleuñvidik
* bleuñvidigezh
* bleuñviñ
* bleuñvus

#### Krennlavaroù

* N'hall ket ar wezenn kaoud bleuñ hag avalo. — (Jules Gros, Le trésor du breton parlé Troisième Partie, 1974, p. 306.)
* Pa vez an delioù a-raok ar bleuñv, mamm an avaloù he dez keuz.

#### Troidigezhioù

* galleg : fleurs benel
* iwerzhoneg : bláthanna gourel
* kembraeg : blodau gourel
* kerneveureg : bleujyow gourel
* saozneg : flowers

### Daveoù

Roll an daveoù :
* : Peter Shrijver, Studies in British Celtic Historical Phonology, Amsterdam, Rodopi, 1995, p. 179.
* : Ranko Matasović, Etymological Dictionary of Proto-Celtic, Leyden, Brill, 2009, p. 67-8.
* ↑ Ranko Matasović : Etymological Dictionary of Proto-Celtic (2009), p67